open-index/open-wikipedia-markdown huggingface dataset:
Tanlagandim men seni

„**Tanlagandim men seni**“ (shunchaki „**Tanlagandim**“ deb ham nomlanadi) — „Bolalar“ oʻzbek pop-rok guruhi ijro etgan qoʻshiq. Guruhning 1999-yil chiqarilgan „9-albom“ nomli studiyaviy albomiga toʻrtinchi trek oʻlaroq kiritilgan. Qoʻshiqning matnini ham, kuyini ham guruh solisti Tohir Sodiqov yozgan. Qoʻshiqning akustik versiyasi ham mavjud. Shuningdek, 2019-yil qoʻshiqning remiksi eʼlon qilingan.

„Tanlagandim men seni“ qoʻshigʻi sol major tonalligida ijro etilgan. Taronaning akustik versiyasini Sodiqovning shogirdi Renat Sobirov oʻz YouTube kanalida kaver qilgan.

## Manbalar

## Havolalar
*  (remiks)
* „Tanlagandim men seni“ qoʻshigʻinining toʻliq tabulaturasi Songsterr saytida
* „Tanlagandim men seni“ qoʻshigʻinining toʻliq tabulaturasi UltimateGuitar saytida
Aardonyx

**Aardonyx** (*talaffuzi*: *Ardoniks*) — Sauropodomorph turiga mansub oʻtxoʻr dinozavrlar turkumi, hozirgi Janubiy Afrika hududida (taxminan 195 million yil oldin) yura davrida yashagan. ***Aardonyx celestae*** nomli yagona tur bilan ifodalanadi.

## Tavsifi
*Aardonyx celestae* turi 2009-yilda Janubiy Afrikada ilk yura davriga tegishli qoldiqlardan (Sinemurian — Pliensbachian) topilgan. Qazishmalar Elliot geologik tuzilmasida Mark karyeri () deb nomlanuvchi joyda olib borilgan. Paleontologlar bir qancha suyaklar va ularning boʻlaklarini topishga muvaffaq boʻlishgan. Qazilmalar ikki xil turga tegishli ekanligi taxmin qilinadi. Tur nomi afrikaans tilidan „*aard*“ — yer va yunoncha „*onyx*“ — tirnoq degan maʼnoni anglatadi. Muayyan nom ushbu turni kashf etgan va birinchi fotoalbomlarini tayyorlagan *Celeste Yates* sharafiga qoʻyilgan.

Dinozavr qoldiqlari orqali olimlar uning uzunligi hayotligida taxminan 7 metr boʻlganligini aniqlagan. Uning uzun boʻyni va kichik boshi, sauropodlar — ulkan toʻrt oyoqli dinozavrlarning boshini eslatardi. U prozauropodlar va sauropodlarnikiga oʻxhshash old oyoqlariga ega. Jagʻlarning tahlili ushbu dinozavr oʻtxoʻr ekanligini aniqlagan.

Tadqiqotchilarning fikriga koʻra, yangi tur bizga to‘rt oyoqli dinozavrlar evolyutsiyasini oydinlashtirish imkonini beradi.

## Tasniflash
Yeats va uning hamkasblari tadqiqotiga koʻra, *Aadronyxning* sauropodomorphlar orasidagi oʻrnini koʻrsatadigan kladogramma:

Aardonyx tetrapod bazal sauropodomorphlar va sauropodlar oʻrtasidagi oʻtish davri tufayli sauropodomorphlarning qardosh guruhiga kiradi (Melanorosaurus + sauropodlar). Yates tasnifiga koʻra (2009), aardonyx Anchisauria guruhiga tegishli.
## Manbalar
Susan Bailey

**Dame Syuzan Meri Beyli** (1950-yil 29-avgustda tugʻilgan) — bolalar ruhiy salomatligiga ixtisoslashgan britaniyalik psixiatr va akademik. 2004-yildan beri u Markaziy Lankashir universitetida bolalar ruhiy salomatligi professori boʻlib faoliyat yuritadi. 2011-yildan 2014-yilgacha u Qirollik psixiatrlar kolleji prezidenti boʻlgan. 2015-yil yanvar oyidan buyon Qirollik Tibbiyot kollejlari akademiyasining raisi.

## Yoshlik yillari
Beyli 1950-yil 29-avgustda Angliyaning Manchester shahrida tugʻilgan. U Hulme Qizlar Grammatikasi maktabida, keyin Oldham shahridagi toʻgʻridan-toʻgʻri grant grammatika maktabida va Uotford Qizlar Grammatikasi maktabida, keyin Uotforddagi grammatika maktabida taʼlim olgan. U Manchester universitetida tibbiyot fakultetida tahsil olgan va 1973-yilda tibbiyot bakalavri, jarrohlik bakalavri (MB ChB) darajalarini tamomlagan

## Tibbiy martabasi
Beyli 1976-yilda Qirollik Psixiatrlar Kolleji (MRCPsych) aʼzosi boʻldi va 1996-yilda Qirollik Psixiatrlar Kolleji (FRCPsych) aʼzosi etib saylandi 1983-yildan beri u Greater Manchester West Ruhiy salomatlik NHS Foundation Trustda maslahatchi bolalar va oʻsmirlar sud-psixiatri boʻlib kelgan. 1993-yilda u Jeyms Bulger qotilligi boʻyicha sudda ekspert guvoh sifatida ishtirok etdi. U Bulgerning qotillaridan biri Jon Venables toʻgʻri va notoʻgʻri oʻrtasidagi farqni biladi, degan xulosaga keldi: bu maʼlumotlar ularni qotillikda ayblashdi. Keyinchalik u oʻsmirlik davrida Venablesning psixiatri boʻlib qoldi.

2001 va 2014-yillar orasida Beyli Qirollik psixiatrlar kollejida bir qator yuqori lavozimlarda ishlagan. U 2001—2005-yillarda Bolalar va oʻsmirlar fakulteti mudiri, 2005—2010-yillarda registrator boʻlgan 2011-yil 30-iyundan 2014-yilgacha kollej prezidenti boʻlgan. 2015-yil 1-yanvardan Qirollik Tibbiyot kollejlari akademiyasining raisi.

2002-yilda Beyli Surrey universitetining faxriy aʼzosi boʻlgan. 2004-yildan beri u Markaziy Lankashir universitetida bolalar ruhiy salomatligi professori va Manchester universitetida katta ilmiy xodim boʻlib ishlaydi.

## Unvonlari
2002-yilda Qirolichaning tugʻilgan kuniga bagʻishlangan tantanali marosimda Beyli „Yoshlar adolatiga xizmatlari uchun“ Britaniya Imperiyasi orden (OBE) xodimi etib tayinlandi. 2014-yilgi Yangi yil mukofotlarida u „Psixiatriyadagi xizmatlari va ruhiy salomatlik holati boʻlgan odamlarga ixtiyoriy xizmati uchun“ Britaniya Imperiyasi (DBE) ordeni Dame qoʻmondoni lavozimiga koʻtarildi.

## Manbalar
Oliver Seibert

**Oliver Levi Seibert** (, 1881-yil 18-mart — 1944-yil 15-may) — kanadalik professional xokkeychi. Uning otasi Earl Seibert Kanada Milliy xokkey ligasida professional tarzda oʻynagan.

## Shaxsiy hayoti
Oliver Seibert 1881-yilda Ontario shtatining Berlin shahrida Franklin va Sarah Seibert oilasida tugʻilgan. Seibert 1901-yil 6-noyabrda Emma Fuhrman bilan turmush qurgan. Ularning olti farzandi bor: May, Roy, Vera, Earl, Ruth va Doris. Uning bobosi Jacob E. Seibert Germaniyaning Bavariya shahrida tugʻilgan. Onasi esa Angliyada tavallud topgan.

Seibert 1944-yil 15-mayda Ontario shtatining Kitchener shahri Elgin koʻchasidagi oʻz uyida insultdan vafot etgan.

## Jamoalardagi faoliyati
Seibert xokkeychilar oilasida tugʻilgan. Oilasidagi xokkeychilar: Oliver, Edward, Nelson, Clarence, Bert, Shannon va Frank edi. Seibert konkida uchish mahorati va tezligi bilan faoliyatidagi barcha jamoalarda eʼtirof etilgan.

1905-yil 31-yanvarda Seibert Xalqaro Professional Xokkey Ligasi (IPHL) ning Canadian Soo jamoasi bilan haftasiga 30 dollar maoshlik shartnoma tuzgan. U Soo jamoasi tarkibida faqat bitta oʻyinda maydonga tushgan. Seibertning 1905-yil 2-fevralda Calumet jamoasiga qarshi birinchi oʻyinida oyogʻi singan. Keyinchalik Seibert Ontario Professional Xokkey Ligasida London, London, Ontario va Guelph jamoalarida oʻynagan. Royals jamoasi bilan 1908—1909-yilgi OPHLda oʻynagan.

Seibert 1961-yilda Xokkey shon-shuhrat mukofoti sohiblari qatoriga kiritilgan. Uning oʻgʻli Earl Seibert ham Xokkey shon-shuhrat mukofoti va Waterloo viloyati shon-sharaf mukofoti sohibidir.

## Faoliyat statistikasi

## Manbalar
Ben Sexton

**Ben Sexton** (, 1991-yil 6-iyunda tugʻilgan) — Kanadalik sobiq professional xokkeychi, Kanada Milliy Xokkey Ligasida (NHL) Ottawa Senators jamoasi tarkibida oʻynagan. Boston Bruins jamoasi tomonidan 2009-yilgi NHL draftida 206-oʻrinda markaziy himoyachi sifatida jamoa tarkibiga tanlangan.

## Jamoalardagi faoliyati
Sexton Clarkson universiteti jamoasida toʻrt yil oʻynagan. Oʻzining muvaffaqiyatli yilida Sexton jamoa sardori etib tayinlangan.

### Professional jamoalardagi faoliyati
2014-yil 20-martda Sexton Boston Bruins bilan shartnoma imzolagan va keyinchalik ularning Amerika Xokkey Ligasidagi filiali Providens Bruins jamoasiga transfer qilingan.

2017-yil 1-iyulda Sexton Ottawa Senators jamoasi bilan ikki yillik ikki tomonlama shartnoma imzolagan. Sexton oʻquv-mashgʻulot yigʻinidan soʻng Senators jamoasining Amerika Xokkey Ligasidagi filiali Belleville Senators jamoasiga oʻtkazilgan. Mavsum yakunida Sexton AHLda yilning eng yaxshi oʻyinchi sifatida Yanick Dupre xotira mukofotiga nomzodi boʻlgan.

5-dekabr kuni Sexton va Macoy Erkamps, Stefan Elliott va Tobias Lindberg evaziga Pittsburgh Penguins jamoasiga oʻtkazilgan. Sexton Penguins jamoasi tarkibida 26 oʻyinda maydonga tushib, 7 ta gol va 3 ta golli uzatmani 10 ochkoga yetkazgan.

Pittsburgh Penguins jamoasining erkin agenti sifatida Sexton 2019-yil 11-iyulda Wilkes-Barre/Scranton jamoasi bilan bir yillik AHL shartnomasini davom ettirishni maʼqul koʻrdi.

Sexton 2019—2020-yilgi mavsumni miya kontuziyasi tufayli to‘liq o‘tkazib yuborgan. 2020-yil 9-mayda 7 professional mavsumdan so‘ng faoliyatini yakunlaganini eʼlon qilgan.

## Shaxsiy hayoti
Sexton xokkeychilar oilasidan chiqqan. Uning otasi Ottawa Senators jamoasining asoschilaridan biri Randy Sextondir. Uning ukasi Patrick 2015—2017-yillarda Wisconsin universiteti jamoasi tarkibida oʻynagan.

## Faoliyat statistikasi

### Doimiy mavsumdagi statistikasi

## Murabbiylik faoliyati

## Manbalar
Abelisauridae

**Abelisauridae** (*talaffuzi*: Abelizavrid) — seratozavrlar guruhidan teropodli dinozavrlar turi (oilasi). Abelisauridaelar Gondvananing qadimgi janubiy superkontinentida boʻr davrida rivojlangan. Ular teropodlar orasida eng xilma-xil va geografik jihatdan keng tarqalgan turdir.

Ularning qoldiqlari Afrika, Janubiy Amerika, Hindiston, Madagaskar va ehtimol Avstraliyada topilgan. Portugaliyaning yura davridan va Fransiyaning boʻr davridan toshga aylangan tishlari ham qayd etilgan. Ilk Abelisauridae oʻrta yura davri boshida paydo boʻlib, kamida ikki avlodi (Marokash *Chenanisaurusi* va Madagaskar *Majungasaurusi*) mezozoy erasi oxirigacha omon qolgan va 66 million yil oldin qirilib ketgan.

Ular juda kalta bilaklari, kichik bosh suyagi boshqa turlardan ajralib turadi. Janubiy Amerika turlari quyruq umurtqalarining koʻzga koʻringan koʻndalangligi bilan farq qiladi. Abelisauridaelar mukammal oʻrganilishidan oldin, ularning qoldiqlari baʼzan Janubiy Amerika tiranozavrlari sifatida notoʻgʻri talqin qilingan.

## Tavsifi
Abelisauridae lar oʻrta va yirik teropodlar guruhiga mansub. Tadqiqot qilingan koʻpchilik Abelisauridaelarning tumshugʻidan dum uchigacha boʻlgan uzunligi 5 metrdan 9 metrgacha boʻlgan va Afrikaning Keniyadagi Turkana shimoli-gʻarbiy qismidan ntopilgan yangi va hali nomlanmagan namunaning uzunligi 11-12 mga yetgan. Ularning eng kichigi 3,5 m ligi aniqlangan. Aksariyat teropodlar singari, Abelisauridaelar ham yirtqich, ikki oyoqli dinozavrlar boʻlgan. Karnotavr kabi koʻplab Abelisauridaelarning old oyoqlari koʻzga tashlanmaydi va koʻzlari ustidan suyaklar boʻrtib chiqqan.

## Paleobiologiya
*Abelisauridae  turiga mansub [[Majungasaurus|Majungasaurusning]]* tadqiqotlari shuni koʻrsatadiki, u boshqa teropodlarga qaraganda ancha sekin oʻsadigan dinozavr boʻlib, balogʻatga yetishi uchun taxminan 20 yil kerak boʻladi. Boshqa Abelisauridae lar ustidan olib borilgan shunga oʻxshash tadqiqotlar bunday xususiyat butun turning umumiy xususiyati boʻlishi mumkinligini aniqladi .

## Tasniflash

Nom Abelisauridae qoldiqlarini topgan Roberto Abelning familiyasidan olingan va yunonchadan olingan σαυρος (sauros), „kaltakesak“ degan maʼnoni anglatadi. Juda keng tarqalgan -idae qoʻshimchasi odatda zoologik oilalarga nisbatan qoʻllanadi va bu koʻplikni bildiruvchi yunoncha -diai (-idai) qoʻshimchasidan olingan.

Abelisauridae — Carl Linnaeus taksonomiyasiga kiritilgan oila boʻlib, Abelisauroidea superoilasiga kiritilgan, Ceratosaurus infraorderiga tegishli boʻlib, Noasauridae oilasini ham oʻz ichiga oladi. Filogenetik taksonomiyada bir nechta taʼriflar mavjud. Abelisauridae dastlab *Abelisaurus*, Carnotaurus avlodlarini oʻz ichiga olgan guruhga asoslangan takson sifatida belgilangan edi.

Keyinchalik Abelisauridae *Noasaurusga* qaraganda *Abelisaurus* (yoki toʻliqroq karnotavr) bilan chambarchas bogʻliq boʻlgan takson sifatida qayta taʼriflangan.

### Filogeniya
Quyida Thierry Tortos va uning hamkasblari tomonidan taqdim etilgan kladogramma (2014) 

*Ilokelesia* dastlab abelizavridlar bilan bog'liq takson sifatida tasvirlangan
## Manbalar
Luis Saritama

**Luis Fernando Saritama Padilla** ()— ekvadorlik futbolchi, yarim himoyachi. Ekvador terma jamoasi futbolchisi. 2006 va 2014-yillardagi jahon chempionatlari ishtirokchisi.

## Jamoalardagi faoliyati
Saritama „Deportivo Quito“ futbol akademiyasi bitiruvchisi. 2001-yilda u Ekvador chempionatida klub safida debyut qildi va birinchi oʻyinda gol urdi, ammo shundan soʻng u bir mavsumda birorta oʻyinda maydonga tushmadi. 2002-yilda Lui asosiy jamoada mustahkam oʻyinchiga aylangan. 2004-yilda Saritama jamoadoshi Jonni Baldeon bilan birga  „Alianza Lima“ jamoasiga koʻchib oʻtgan va u bilan debyut mavsumida chempion boʻlgan. 2005-yilda u „Deportivo“ga qaytgan. Saritama jamoa sardori etib tayinlangan.

2006-yil 25-iyulda Saritama Meksikaning „UANL Tigres“ bilan shartnoma imzoladi. Bungacha Ekvador terma jamoasi sardori Ivan Xurtado ushbu jamoada toʻp surgan. Luis yangi klubida olti oy oʻtkazgan, shundan soʻng u Mexiko shahridan Amerikaga koʻchib oʻtgan. Poytaxt klubi rahbariyati „Liberatadores“ kubogi oʻyinlari oldidan jamoani shu tarzda kuchaytirishni rejalashtirgan edi. 2007-yil yanvar oyida Peruning „Sporting Cristal“ jamoasiga qarshi debyut uchrashuvida Saritama gol urgan. Ammo bu toʻpdan tashqari u jamoa boshliqlarida yoqimli taassurot qoldirmadi va yozda „Alianza Lima“ga ijaraga oʻtgan. Lima uchun Luis mavsumning yaxshi dam olishini oʻtkazgan va 20 uchrashuvda 5 ta gol urgan.

2008-yilning qishida Saritama oʻzining ona shahri „Deportivo Quito“ga qaytgan. 2009-yil 15-aprelda Libertadores kubogi doirasida „Universitarios“ga qarshi o‘yinda Luis „dubl“ qilgan. 2012-yil 7-mart kuni Saritama Libertadores kubogi doirasida argentinalik „Vélez Sársfield“ga qarshi o‘yinda gol urgan . U oʻz klubiga uch marta chempion boʻlishiga yordam bergan.

2013-yil 3-yanvarda Saritama „LDU Quito“ jamoasiga koʻchib oʻtdi va uch yillik shartnoma imzoladi. 14-aprel kuni Makarga qarshi duelda Luis „LDU Quito“ uchun birinchi golini urdi. 2014-yilda Saritamadan „Barselona“ ga ijaraga oʻtdi. 16-fevral kuni „El Nacional“ga qarshi oʻyinda u yangi jamoada debyut qildi.

2015-yilda Luis „Deportivo Quito“ga qaytdi. 7- fevral kuni „Independiente del Valle“ qarshi oʻyinda u yangi jamoada debyut qildi.

## Xalqaro karyerasi
2003-yil 11-iyunda Peruga qarshi oʻyinda Saritama Ekvador terma jamoasida debyut qildi. Ilgari u turli yoshdagi yoshlar terma jamoalarida oʻynagan. 2004-yilda Luis Peruda boʻlib oʻtgan Amerika Kubogida milliy terma jamoa safida oʻynadi. Turnirda u Meksikaga qarshi oʻyinda maydonga tushdi. 2006-yilda u jahon chempionatida ishtirok etish uchun terma jamoaning arizasiga kiritilgan, ammo zaxiradan oʻrin olgan va maydonga tushmagan.

2014-yilda Luis Braziliyada oʻtgan jahon chempionatida ikkinchi bor ishtirok etdi. Turnirda u yana zaxirada qoldi.

## Statistikasi

## Yutuqlari
**Jamoaviy yutuqlari**

**„Alianza Lima“**

*  Peru futbol chempionati — 2004 yil

**„Deportivo Quito“**

*  Ekvador futbol chempionati — 2008-yil
*  Ekvador futbol chempionati — 2009-yil
* Ekvador futbol chempionati — 2010-yil

## Manbalar
ZTE

## ZTE
ZTE - Xitoy xalq respublikasida joylashgan telekomunikatsion kompaniya bo'lib, mobil aloqa sifatini yanada sifatli va samarali, barqaror ishlashini taminlash.

ZTE Corpotion company 2020-yilda xavfsizlik tizimini yuqori sifatga chiqardi.
Qizil atirgul

## Madaniyat

* Rose (ramz) Sotsializm va sotsial-demokratiya, avtoritarga qarshi, sotsialistik va sotsial-demokratik belgi.
* Rosicrucianismning ramzi bo'lgan atirgul xochida ko'pincha qizil atirgul mavjud

## Joylar

* Qizil atirgullar, Uels qishlog'i
* Red Rose, Manitoba, Kanadaning Manitoba provinsiyasida belgilangan joy

## O'simliklar

* Lancaster qizil atirgul, Lancashire okrug gul
* *Rosa Gallica*
* Gul, gul

## Kino va televidenie

* *Qizil atirgul* (1980-yil filmi) Rajesh Xanna bosh rolni ijro etgan hind filmi
* *Qizil atirgul* (film 2014-yil) Fransuz-eron filmi
* *Qizil atirgul* (film, 1951-yil) Fransuz komediya filmi
* *Qizil atirgul* (film, 1960-yil) Ispan filmi
* *Qizil atirgullar* (film) 1940-yilda suratga olingan italyan komediya filmi
* "Qizil atirgul" (*Anarxiya o'g'illari*), televizion epizod
* Qizil atirgul (televidenie) Britaniya dahshatli seriali

## Musiqa

* *Red Rose* (albom). Elva Hsiaoning 2000-yilgi albomi
* "Qizil atirgul" (qo'shiq), Alphaville tomonidan 1987-yil qo'shig'i
* "Qizil atirgullar" (qo'shiq) Lil Skies qo'shig'i
* "Qizil atirgul", The Gaylads qo'shig'i

## Boshqa foydalanish

* Qizil atirgul choyi, ichimlik
* Qizil atirgul (raketa)
* Qizil atirgullar, shuningdek, Angliya ayollar milliy regbi ittifoqi jamoasi sifatida ham tanilgan

## Yana qarang

* Qora atirgul (aniqlash)
* Qizil atirgul radiosi. Prestondagi radiostansiyaning sobiq nomi, Lankashir, Angliya
* Atirgul (aniqlash)
* Qizil atirgul (aniqlash)
Portal (oʻyin)

***Portal*** — Amerikaning Valve Corporation kompaniyasi tomonidan ishlab chiqilgan va 2007 -yil 10-oktabrda *The Orange Box*-ning bir qismi sifatida Windows va Xbox 360 platformalari uchun chiqarilgan birinchi shaxsdan boshqotirma oʻyin. PlayStation 3 uchun port qilingan versiyasi EA UK tomonidan ishlab chiqilgan va 2007 yil 11 dekabrda chiqarilgan.

Oʻyin *The Orange Box* toʻplamining bir qismi sifatida DVD yoki BD ommaviy axborot vositalarida va Steam raqamli tarqatish tizimi orqali tarqatiladi. Toʻplamning qutili versiyasining global noshiri — Electronic Arts Corporation. Rossiya va MDH mamlakatlarida *Portal* Buka tomonidan ikkita komplektatsiyada tarqatiladi: *The Orange Box* qismi va mustaqil dasturiy mahsulot sifatida.

Oʻyin *Half-Life* olamida, portallar tabiatini oʻrganish laboratoriyasida (Aperture Science) boʻlib oʻtadi. Oʻyinchi ushbu laboratoriyada sinovdan oʻtayotgan Chell ismli qiz rolini oʻz zimmasiga oladi. Oʻyin jarayoni tekis yuzalarda „portallar“ yaratishga imkon beruvchi portativ qurilma yordamida jumboqlarni yechishga asoslangan — materiyadagi ikkita bogʻlangan boʻshliqlar orqali siz bir zumda fazoda oʻzingiz harakat qilishingiz yoki ob’yektlarni olib koʻchirishingiz mumkin.

*Portal* tanqidchilarning olqishiga sazovor boʻldi va koʻplab mukofotlarga sazovor boʻldi, jumladan, 2007 yilning bir qator „Yil oʻyini“ unvonlari. Forumlarda oʻyin syujeti va uning *Half-Life* seriyasidagi oʻyinlardagi voqealarga aloqadorligi haqida turli muhokamalar olib borilmoqda va oʻyin qahramonlari va oʻyin dizayni elementlari mashhur Internet memiga aylandi.

## Sharhlar
*Portal* *The Orange Box* toʻplamidagi eng yaxshi oʻyinlardan biri sifatida eʼtirof etilgan va koʻpincha sharhlovchilardan *Half-Life 2: Episode Two* yoki *Team Fortress 2* dan yuqori baho olgan. Jurnalistlar noyob oʻyin mexanikasini, shuningdek, qora yumorni taʼkidladilar. Baʼzi tanqidchilar oʻyinning haddan tashqari boʻsh xonalarini va qisqa davomiyligini vaqtini maʼqullamadilar. Shunga qaramay, oʻyin 2007 yil oxirida koʻplab mukofotlarga sazovor boʻldi.
## Manbalar
Kobuldagi Rossiya elchixonasi yaqinidagi portlash

**Rossiyaning Kobuldagi elchixonasidagi portlash** — 2022-yil 5-sentyabrda Afg‘onistonning Kobul shahridagi Rossiya elchixonasida „Islomiy davlat“ terrorchilik guruhining xudkush-terrorchisi tomonidan sodir etilgan teraktdir. Elchixonaga qilingan hujum Tolibon hokimiyat tepasiga kelganidan keyin Afg‘onistondagi xorijiy diplomatik missiyaga birinchi hujum bo‘ldi.

## Voqealarning borishi
2022-yil 5-sentyabr kuni mahalliy vaqt bilan soat 10:50da, Rossiya elchixonasi xodimi viza olish uchun ariza beruvchilarni eʼlon qilish uchun navbatda turgan odamlarning oldiga chiqqanidan soʻng, terrorchi elchixonaning konsullik boʻlimiga kirish eshigi yaqinida elchixona qoʻriqchilari tomonidan otib oʻldirilgan va portlash sodir boʻlgan. Rossiya elchixonasining konsullik boʻlimida murojaat etuvchilarni qabul qilish toʻxtatildi. 5 sentabr oqshomida „Islomiy davlat“ terrorchilik tashkiloti elchixonadagi hujum uchun javobgarlikni oʻz zimmasiga oldi.

## Halok boʻlganlar va yaralanganlar
Portlash natijasida kamida 10 kishi halok boʻldi, shu jumladan Rossiya elchixonasining ikki xodimi — mutaxassis-ekspert Kujuget Adigji Sergeevich va ikkinchi kotib Mixail Shax ham, jami, 15-20 kishi yaralangan yoki vafot etgan. 14-sentyabr kuni Rossiya elchixonasining marhum xodimlari vafotidan keyin "Jasorat" ordeni bilan taqdirlandilar.

## Tekshiruv
Portlashdan bir necha soat oʻtgach, Tolibonning rasmiy vakili Zabihulloh Mujohid mamlakatning profil xizmatlari tomonidan portlash holatlari boʻyicha tergov boshlanganini eʼlon qildi.

Rossiya Tergov qoʻmitasi raisi Aleksandr Bastrikin Rossiya Tergov qoʻmitasining Bosh tergov boshqarmasiga Rossiya diplomatik missiyasi xodimlarining oʻlimi yuzasidan jinoiy ish qoʻzgʻatishni topshirdi.

Hujumdan bir muncha vaqt oʻtgach, „Tolibon hukumati“ Afgʻoniston razvedka va kontrrazvedka xizmatining qoʻshimcha kuchlarini jalb qilgan holda Rossiya elchixonasining tashqi perimetrini himoya qilish choralari kuchaytirildi.

## Manbalar
Secure Digital

**Secure Digital Memory Card** **(SD)** () portativ qurilmalarda foydalanish uchun SD Assotsiatsiyasi (SDA) tomonidan ishlab chiqilgan xotira kartasi formati (flesh xotira). Bugungi kunda u raqamli kameralar va videokameralarda, mobil telefonlarda, PDAʼlarda, kommunikatorlarda va smartfonlarda, elektron kitoblarda, GPS-navigatorlarda va baʼzi oʻyin konsollarida keng qoʻllanadi.

Ushbu formatdagi xotira kartalarining beshta avlodi mavjud boʻlib, ular mumkin boʻlgan maʼlumotlar hajmida farqlanadi (yuqoridan pastga mos keladi):

* SD 1.0 — 8 MB dan 2 GB gacha;
* SD 1.1 — 4 GB gacha;
* SDHC — 32 GB gacha;
* SDXC — 2 TB gacha;
* SDUC — 128 TB gacha.

## Format haqida

Ushbu standart 1999 yil avgust oyida Panasonic, SanDisk va Toshiba tomonidan MMC kartasi asosida joriy qilingan va sanoat standartiga aylangan. 2000 yilda Matsushita, SanDisk va Toshiba CES koʻrgazmasida SD Card Association yaratishni eʼlon qildilar.

## UHS shinasi
UHS (Ultra High Speed) bus standartning 3 va 4 versiyalarida joriy qilingan yuqori tezlikdagi maʼlumot almashish protokoli hisoblanadi. Spetsifikatsiya UHS kartalari va kontrollerlarining Normal Speed va High Speed oldingi interfeyslari bilan oʻzaro muvofiqligini talab qiladi.

## Maʼlumotlar almashish tezligi

### Tezlik klassi
Oddiy kartalar uchun tezlik klassi *C* harfi ichidagi raqam bilan koʻrsatilgan. UHS kartalari uchun tezlik klassi *U* harfi ichidagi raqam bilan koʻrsatilgan. Video Speed Class kartalari uchun *V* harfining oʻng tomonidagi raqam bilan koʻrsatilgan. Application Performance Class kartalari uchun *A* harfining oʻng tomonidagi raqam bilan koʻrsatilgan.

### Application Performance Class
Application Performance Class SD assotsiatsiyasi tomonidan nashr etilgan SD Specificationda aniqlanadi. Application Performance Class 1 (A1) SD Specificationda 5.1 da, A2 SD Specificationda 6.0 da belgilangan.

## Manbalar
Christopher Martins

**Christopher Martins Pereira** (talaffuzi: Kristofer Martins Pereyra; 1997-yil 19-fevralda tugʻilgan) — lyuksemburglik professional futbolchi. U Rossiya Premyer ligasining Spartak Moscow klubida himoyachi yoki markaziy yarim himoyachi sifatida oʻynaydi.

## Klubdagi faoliyati
Martins Lyuksemburg shahridagi Racing FCning yoshlar jamoasi vakili. U 2013-yilda Lyon akademiyasiga oʻtdi.

Martins Lyondagi debyutini 2017-yilning 10-sentyabrida Liga 1 doirasida Gingampga qarshi oʻyinda oʻtkazdi. U oʻyinni dastlabki daqiqalardanoq boshladi va 51-daqiqada 2:1 hisobidagi natijadan keyin uning oʻrniga Jordan Ferri maydonga tushdi.

2019-yil iyun oyida Martins Shveysariyaning Young Boys klubi bilan shartnoma imzoladi. U klub bilan 2019—2020- va 2020—2021-yilgi mavsumda Shveysariya Super ligasida gʻolib chiqqan.

2022-yil 31-yanvarda Martins qisqa muddatli ijara asosida Rossiyaning Spartak Moscow klubiga oʻtdi. Young Boys klubi transfer haqidagi xabarida Spartak Moscow uni ijara muddati tugashi bilan sotib olishi kutilayotganini aytdi. Martins Spartak bilan birga 2022-yil 29-may kuni Rossiya kubogini qoʻlga kiritdi va u bilan „Eng qadimgi Rossiya derbisi“ deb nomlanuvchi Dynamo Moscow klubiga qarshi 2:1 final oʻyinida gʻalaba qozondi. 2022-yil 3-iyunda Spartak Martinsning doimiy transferini va 2026-yilgacha shartnoma imzolashi haqidagi xabarlarni tasdiqladi.

## Xalqaro faoliyati
Martins Lyuksemburgni xalqaro yoshlar darajasida himoya qildi, terma jamoa uchun 17 yoshgacha, 19 yoshgacha va 21 yoshgacha boʻlgan darajadagi guruhlarda oʻynadi.

U Lyuksemburg va Kabo-Verdega xalqaro miqyosda vakillik qilish huquqiga ega edi; Martins 2013-yil mart oyida Lyuksemburgning kattalar terma jamoasidan chaqiruvni rad etdi, chunki u qaysi davlat vakili boʻlishni xohlashini hal qilmagan. Lyuksemburg tomonidan yana chaqirilganidan soʻng, Martins 2014-yil 8-sentyabrda, 17 yoshida terma jamoada debyut qildi.

## Faoliyat statistikasi

### Xalqaro

: *Ballar va natijalar birinchi boʻlib Lyuksemburgning gollari roʻyxatini, hisoblar ustuni Martinsning har bir golidan keyingi hisobni koʻrsatadi*.

## Yutuqlari
**Young Boys**

* Shveysariya Super ligasi: 2019—2020
* Shveysariya kubogi: 2019—2020

**Spartak Moscow**

* Rossiya kubogi: 2021—2022

## Manbalar
Juan Cavallaro

**Juan Ignacio Cavallaro** () 1994-yil 28-iyunda Paranada tavallud topgan. Argentinalik futbolchi „Tigre“ klubi qanot himoyachisi.

## Jamoalardagi faoliyati
Juan Ignacio Cavallaro oʻz faoliyatini Santa Feda joylashgan „Union“ klubida boshlagan. 2012-yil 7-aprelda Argentina Primer ligasida  „Banfild“ga qarshi oʻyinda debyut qildi. Keyingi turda „Arsenal“ jamoasiga qarshi oʻyinda Juan Ignacio Cavallaro jamoasi uchun birinchi golini urdi. Bunday ajoyib startdan soʻng Belgiyaning „Anderlecht“ klubi Juan Ignacio Cavallaroga qiziqib qoldi.

2013-yilning yozida Juan Ignacio Cavallaro „San-Lorenso“ga koʻchib oʻtdi. 22-sentyabr kuni „Kolon“ga qarshi oʻyinda u yangi jamoada debyut qildi. Oʻsha oʻyinda u klubdagi ilk golini urdi. Oʻsha yili Juan Ignacio Cavallaro Argentina chempioni boʻldi va bir yildan soʻng Libertadores kubogini qoʻlga kiritdi.

2015-yilning yozida Juan Ignacio Cavallaro Ekvadorning „LDU Kito“ klubiga ijaraga oʻtdi. 26-iyul kuni Kito shahridan „Universidad Católica“ klubiga qarshi oʻyinda u Ekvador A seriyasida debyut qildi. 7-noyabr kuni „LDU Loja“ga qarshi oʻyinda Juan Ignacio Cavallaro „LDU Kito“ uchun birinchi golini urdi. 2016-yilning boshida Juan Ignacio Cavallaro „Estudiantes“ga ijaraga berilgan. 8-fevral kuni „Lanus“ga qarshi oʻyinda u yangi jamoada debyut qildi. 24-fevral kuni „Aldosivi“ga qarshi kechgan bahsda Juan Ignacio Cavallaro „Estudiantes“ safida ilk golini urdi.

2018-yilning yozida Juan Ignacio Cavallaro „Dajla“ klubiga koʻchib oʻtdi. 11-avgust kuni sobiq jamoasi „San-Lorenso“ga qarshi oʻyinda u yangi jamoada debyut qildi. „Kolon“ga qarshi bahsda Juan Ignacio Cavallaro „Tigre“ uchun birinchi golini urdi.

## Xalqaro karyerasi
2012-yil dekabr oyida Juan Ignacio Cavallaro Argentina yoshlar terma jamoasining yoshlari Amerika kubogi uchun tarkibga kiritildi. Turnirda u Paragvay va Boliviya jamoalariga qarshi oʻyinlarda maydonga tushdi.

## Statistika

## Manbalar
Deven Verma

**Deven Varma** (,  1937-yil 23-oktabr — 2014-yil 2-dekabr) hind kinosi va televideniesi aktyori uning filmlari muvofaqqiyatga erishgan, u ayniqsa Basu Chatterji, Hrishikesh Mukerji va Gulzar kabi Bollywood rejissyorlari bilan hamkorlikda ishlagan hajviy filmlardagi rollari bilan tanilgan. U shuningdek, *[[Besharam (film, 1978)|Besharam]]* kabi filmlarga prodyuserlik va rejissyorlik qilgan. Uning mashhur *[[Chori Mera Kaam]]*, *[[Chor Ke Ghar Chor]]* va *[[Angoor (film, 1982)|Angoor]]* filmlari uchun Filmfare eng yaxshi komediyachi mukofotini qoʻlga kiritdi.

## Hayoti
Varma 1937-yil 23-oktyabrda Kutchda Baldev Singx Verma va Sarala Devi oilasida tugʻilgan va Pune shahrida tarbiyalangan. Uning otasi Rajasthani, onasi esa Kutchga tegishli edi. Uning otasi film provayderi edi. U Novrosji Vadiya sanʼat va fan kollejida (Puna universiteti) oʻqigan (1953-1957), uni siyosat va sotsiologiya boʻyicha imtiyozli diplom bilan tugatgan. U Bollywoodning marhum faxriy aktyori Ashok Kumarning qizi va Preeti Gangulining singlisi Rupa Ganguliga uylandi.
Varmaning asl ismi Devendu Varma boʻlib, u kollejda oʻqib yurganida uni Devenga oʻzgartirdi. Uning toʻrtta singlisi bor edi, ulardan ikkitasi katta va ikkitasi kichik edi. Ikki kenja opa egizak edi. Opalarining ismlari: Nirupama, Tushar, Amita va Parul.
Hind filmlaridan tashqari Verma bir nechta marati va bxojpuri filmlarida rol ijro etgan.
U 2014-yil 2-dekabr kuni ertalab soat 2 da Pune shahrida yurak xuruji va buyrak etishmovchiligidan keyin vafot etdi.

## Filmografiyasi

## Teleseriallari

### Prodyuser

### Direktor

## Manbalar

## Havolalar
*
Balujiston qora ayigʻi

**Balujiston** (yoki **Balojiston**) **qora ayigʻi** (***Ursus thibetanus gedrosianus***) — Pokiston va Eron janubidagi Balujiston togʻlarida uchraydigan Osiyo qora ayigʻining kichik turi hisoblanadi. U Osiyo qora ayigʻinikidan farqli oʻlaroq, gʻayrioddiy yupqa moʻynaga ega, ammo buning sababi shundaki, u Himoloy togʻlarida joylashgan boshqa kichik turlarga qaraganda issiqroq iqlimda yashaydi. Bundan tashqari, u boshqa kichik turlarga qaraganda mevali oʻsimliklarni koʻproq isteʼmol qiladi, ayniqsa, anjir va banannni judayaxshi koʻradi.

## Xususiyatlari
Balujiston qora ayigʻi boshqa kichik turlarga qaraganda kichikroq va koʻproq oʻzgaruvchan xususiyatli boʻlib, moʻynasi qizil-toʻq sariqdan quyuq qora ranggacha boʻlishi mumkin. Uning koʻkrak qafasi boshqa kenja turlarga qaraganda quyuqroq, boshi ingichkaroq, ammo yon tomonlari mayda yung bilan qoplangan.

## Yashash joyi
Balujiston qora ayigʻi Pokiston janubi-gʻarbiy qismidagi Balujiston viloyatining baland togʻlarida yashaydi. Uning eng katta populyatsiyasi Xuzdar janubidagi tepaliklarda kuzatilgan. Shuningdek, u Taxt-e-Sulaymon, Toba Kakar tizmasi, Ziarat va Kalat tumanida ham yashashi qayd etilgan. 

Bir vaqtlar deyarli butun Balujistonda yashagan. Biroq, hozir u hududning aksariyat qismida yoʻq boʻlib ketgan deb hisoblaniladi. Oʻrmonlarnining kesilishi va yashash joylarini yoʻq qilinishi ayiqlar populyatsiyasiga jiddiy xavf tugʻdirmoqda.

## Ovqatlanishi
Bu tur omnivor hisoblanadi, chunki u mevalar, hasharotlar va mayda sudraluvchilarni isteʼmol qiladi. Bundan tashqari, qoʻngʻizlar ovini ham juda yaxshi koʻradi. Bu ayiqlar hamma narsani yeydigan boʻlsalar ham, ularning afzal koʻrgan isteʼmol mahsulotlari mevalar, ayniqsa hind zaytunlari va Ber oʻsimligi mevalari hiosblanadi.

## Asosiy tahdidlar
Ayiqlarni asosa mahalliy aholi tutib oladi hamda ularni sirk va uy hayvonlari sifatida tarbiyalashga harakat qiladi. Ayiqlarni oʻldirishda har bir ayiqning tirnoqlari va tishlari olib tashlanadi hamda ular itlar bilan kurashish uchun maydonga chiqariladi. Ushbu amaliyot 2001-yilda noqonuniy deb topilgan va taqiqlangan, ammo hali ham maʼlum darajada noqonuniy ravishda amalga oshiriladi.

Noqonuniy daraxt kesish, aholi sonining koʻpayishi qishloqlarning kengayishiga, avtomobil yoʻllari tarmogʻining rivojlanishiga va tabiatda elektr stantsiyalarining oʻrnatilishi sababli ayiqlar oz yashash joylarini yoʻqotishmoqda, ushbu tur uchun katta xavf tugʻdirmoqda.

Mahalliy va koʻchmanchi chorvadorlar oʻz qoramollarini ayiqlar hududida oʻtlatishadi va oxir-oqibat mahalliy ayiqlarning hujumiga duch kelishadi hamda himoyalanish maqsadida ayiqlani oʻldirishadi. Ayiqlarga qoʻyiladigan asosiy ayblov himoyalanish va hujum qilishi mumkinligi boʻlib qoladi (garchi ayiq hujum qilmasa ham). Dori-darmonlar uchun ayiqning oʻt pufagi va boshqa tana aʼzolari savdosi uchun brokonerlik qilinishi ham bu turga katta xavf tugʻdirmoqda.

## Manbalar
Tatiana Golovin

**Tatiana Golovin** (1988-yil 25-yanvarda tugʻilgan) — rossiyalik professional tennischi. U Richard Gasquet bilan hamkorlikda 2004-yilda Fransiya Ochiq aralash juftliklar musobaqasida g‘olib chiqdi. 2006-yilgi AQSh Ochiq chempionatining yakkalik bahslarida chorak finalga chiqdi va yakuniy chempion Mariya Sharapovaga yutqazdi. Uning faoliyatidagi eng yuqori yakkalik reytingida dunyoda 12-oʻrinni egallaydi. 2008-yilda unga bel qismidagi yalligʻlanish tashxisi qoʻyildi va tennis oʻynashni toʻxtatishga majbur boʻldi.
## Tennisdagi faoliyati
Golovin 2002-yilda Kagnes-syur-Merda (Fransiya) ITFda debyut qilgan. Oʻsha yili u yana uchta ITF musobaqasida (shu jumladan, bitta yarim finalda) oʻynadi. 2003-yilda Golovin Indian-Uellsda oʻzining birinchi WTA Tour asosiy toʻr bahsida 146-raqamli tennischi Gisela Dulkoga qarshi gʻalaba qozondi.

Golovin Mayamida I darajali yarim finalga chiqdi va u yerda toʻrtinchi raundda dunyoning 8-raqamli tennischisi Elena Dementievani magʻlub etdi. Yarim finalda Golovin Mariya Sharapovaga qarshi ikkinchi setda 5:3 hisobida mag‘lub bo‘lgan bo‘lsa, 5:1 hisobida to‘rtta o‘yin ochkosini yengib chiqd.

2008-yilgi Pekin Olimpiadasida u Paulin Parmentier bilan hamkorlik qilgan, biroq Golovinning bel jarohati tufayli jamoani tark etishga majbur boʻlgan. Orqa qismidagi tibbiy muammolar tufayli ketma-ket toʻrt oyni oʻtkazib yuborganidan soʻng, u oxir-oqibat US Open musobaqasidan chiqib ketdi. Unga bel qismidagi yalligʻlanish tashxisi qoʻyilgan va u nomaʼlum muddatga tennis oʻynashni toʻxtatishga majbur boʻlgan.

U 2009-yilda *Sports Illustrated Swimsuit Edition nashrida* Daniela Hantuchova va Maria Kirilenko bilan birga „Qoʻgʻirchoqlar vodiysi“ nomli rasmda paydo boʻlgan.

Bu vaqt ichida Golovin fransuz televideniesida ishlagan holda radioeshittirish sohasida faoliyatini boshladi.

2019-yil 13-sentabr kuni Golovin BeIn Sports telekanalida keyingi mavsumda WTA turniriga qaytish uchun ko‘p mehnat qilganini aytin oʻtdi. Ammo ishlar shu qadar yaxshi ketayotgan ediki, u qaytish muddatini oktyabr oyining oʻrtalariga koʻchirdi.

## Faoliyat statistikasi

## Manbalar
Hany Mukhtar

**Hany Abubakar Mukhtar** () 1995-yil 21-martda Germaniya markazi Berlinda tugʻilgan. Nemis futbolchisi „Nashville“ klubi yarim himoyachisi. 

## Jamoalardagi faoliyati
Hany Abubakar Mukhtar faoliyatini „Stern“ jamoasida boshlagan va yetti yoshida „Hertha“ klubidagi eng yosh futbolchiga aylangan. 2012-yilda 17 yoshgacha boʻlganlar jamoasi tarkibida Germaniya chempioni boʻlgan. 2012-2013- yilgi mavsumda u „Hertha“ safida ikkinchi Bundesligada debyut qilgan va yettita oʻyinda maydonga tushgan. Uning birinchi Bundesligadagi debyuti 2013-yilning 26-oktabrida „Bavariya“ga qarshi o‘yinda bo‘lib o‘tgan. Umuman olganda, Hany Mukhtar 2013-2014-yilgi mavsumda oʻnta oʻyin oʻtkazgan.

2015-yilning 15-yanvarida Hany Abubakar Mukhtar „Benfica“ ga o‘tib, 2020-yilgacha shartnoma imzolagan. Kicker xabariga koʻra, „Hertha“ futbolchi uchun 500 000 yevro olgan va uning keyingi transferi boʻyicha kelishib olgan. 2015-yil 10-aprelda u Portugaliyadagi birinchi oʻyinini oʻtkazdi, Segundaning „Chaves“ jamoasiga qarshi oʻyinida „Benfica B“ jamoasi uchun oʻynagan va gol urgan. U 2015-yil 23-may kuni „Maritimo“ga qarshi o‘yinda birinchi Primer ligadagi „Benfica“ safida debyut qilgan.

2015-yilning 28-avgustida Hany Abubakar Mukhtar Avstriyaning „Red Bull Salzburg“ jamoasiga sotib olish sharti bilan bir yilga ijaraga berilgan. U Avstriya Bundesligasida debyutini 2015-yilning 30 avgustida „Sturm Graz“ga qarshi oʻyinda oʻtkazdi. 2015-yil 17-oktabrda „Admira Wacker Mödling“ga qarshi oʻyinda u „Red Bull“ uchun birinchi golini urdi.

2016-yilning 20-iyulida Hany Abubakar Mukhtar Daniyaning „Brøndby“ klubiga sotib olish sharti bilan bir yilga ijaraga berildi. U Daniya Superligasida 2016-yilning 24-iyulida „Silkeborg“ga qarshi bahsda debyut qilgan. 2016-yil 21-avgustda „Aarhus“ga qarshi oʻyinda u „Brondby“ uchun birinchi golini urdi.

## Terma jamoadagi karyerasi
Hany Abubakar Mukhtar Germaniya yoshlar terma jamoasida oʻynagan, 19 yoshgacha boʻlgan terma jamoa aʼzosi boʻlgan, u 2014-yilda Yevropa chempioni boʻlgan va turnirning final uchrashuvida portugaliyaliklar darvozasiga gʻalaba toʻpini kiritgan.

## Yutuqlari

* Yevropa chempioni (19 yoshgacha) (1 marta): 2014-yil

## Shaxsiy hayoti
Hany Abubakar Mukhtarning otasi sudanlik uygʻur, onasi esa nemis millatiga mansub.

## Statistika

## Manbalar
Charles H. Zeanah

**Kichik Charlz X. Zeana** — bolalar va oʻsmirlar psixiatri, Amerika bolalar va oʻsmirlar psixiatriya akademiyasi (AACAP) kengashi (kengashi) aʼzosi.

## Professional hayoti
Zeana — psixiatriya professori va klinik pediatriya professori, bolalar va oʻsmirlar psixiatriyasi direktori va Tulane universiteti tibbiyot fakultetining psixiatriya va nevrologiya kafedrasi mudiri oʻrinbosari boʻlib faoliyat yuritadi. U, shuningdek , Chaqaloqlar va erta bolalar ruhiy salomatligi institutining ijrochi direktori.

Zeana *chaqaloq ruhiy salomatligi qoʻllanmasining* muharriri. Uning maxsus tadqiqot sohasi bolalar psixopatologiyasiga qaratilgan boʻlib, u chaqaloq va ota-ona munosabatlari, bogʻliqlik va uning yuqori xavfli muhitda rivojlanishiga qaratilgan. Zeananing ushbu mavzular boʻyicha koʻrib chiqilgan jurnallari va kitoblarida koʻplab ilmiy maqolalari bor.

2005-yilda Zeana N. Boris bilan birgalikda reaktiv biriktirilish buzilishini baholash va davolash boʻyicha Amerika bolalar va oʻsmirlar psixiatriya akademiyasi amaliyot parametrining muallifi edi.  U, shuningdek, 2006-yilda biriktirma terapiyasi, reaktiv biriktirish buzilishi va biriktirilish muammolari haqida hisobot bergan Bolalarni suiisteʼmol qilish boʻyicha Amerika professional jamiyati (APSAC) ishchi guruhining aʼzosi edi 

### New Orleans Intervention dasturi
1998-yilda Zeana JA Larrieu bilan birgalikda yomon munosabatda boʻlgan va homiylik ostidagi besh yoshgacha boʻlgan bolalarning rivojlanishi va sogʻligʻiga boʻlgan ehtiyojlarini qondirishga qaratilgan davolash va profilaktika dasturini J.A Larrieu bilan birgalikda ishlab chiqdi. Zeanah Tulane Jefferson Parish Human Services Authority Infant Teamga rahbarlik qiladi, bu Yangi Orlean hududida zoʻravonlikka uchragan va qarovsiz qolgan chaqaloqlar va chaqaloqlar uchun jamiyatga asoslangan dasturi edi.

## Manbalar


## Havolalar

*
Shri Lanka yalqov ayigʻi

**Shri-Lanka yalqov ayigʻi** (*Melursus ursinus inornatus*) yalqov ayiqning kenja turi boʻlib, u asosan Shri-Lanka orolining pasttekislik maydonlaridagi quruq oʻrmonlarida uchraydi.

## Ekologiya
Shri-Lanka yalqov ayigʻi omnivor jonivor boʻlib, u yongʻoqlar, rezavorlar va ildizlar, shuningdek, oʻlaksalar va goʻsht bilan oziqlanadi. Uning asosiy isteʼmol mahsulotlaridan biri hasharotlar boʻlib, u uzun, tuksiz tumshugʻi bilan chirigan pdaraxt poʻstloqlarini olib tashlaydi va poʻstloq ostidago hashorotlarni yeydi. Shuningdek, u kamdan-kam hollardagina hayvonlarni oʻldiradi. Yalqov ayiq leopard bilan yaxshi chiqishib hayot kechiradi.

## Muhofaza qilish holati
Shri-Lankadagi yalqov ayiq katta xavf ostidagi jonivorlardan biri hisoblanadi, ularning umumiy soni 1000 tadan kam (yovvoyi populyatsiyasi 500 taga yetadi). Quruq zonadagi tabiiy oʻrmonlarni yoʻq qilinishi ayiqlarga qilinadigan asosiy tahdidlardan biridir, chunki Shri-Lankadagi boshqa yirik hayvonlardan farqli oʻlaroq, Shri-Lanka yalqov ayigʻi oziq-ovqat manbai oʻzi yashaydigan tabiiy oʻrmonlar tabiatiga bogʻliq. Yalqov ayiq va odam oʻrtasidagi oʻzaro munosabatlarning koʻpayishi ham koʻplab nizolarga sabab boʻldi. Ushbu toʻqnashuvlarga odamlarning oʻlimi va jarohati, chorva mollarining nobud boʻlishi, mulkka zarar yetkazish va yovvoyi tabiatdan qasos olish maqsadida oʻldirish uslublari kiradi, bu esa odamlarning ushbu turdan qoʻrqishiga sabab boʻladi.

## Madaniy ahamiyati
Shri-Lankaning oʻziga xos yashash joyida bu ayiq *sinhallarda* valaha va tamil tilida *karadi* deb ataladi. Ikkala atama ham oʻzbek tiliga oddiygina „ayiq“ deb tarjima qilinadi.

## Galereya

## Yana qarang

* Shri-Lankaning yovvoyi tabiati
* Yala milliy bog'i

## Manbalar

## Havolalar
Cara Black

**Cara Cavell Black** (1979-yil 17-fevralda tugʻilgan) — Zimbabvelik sobiq professional tennischi. Black birinchi navbatda juftliklar boʻyicha mutaxassis boʻlib, 60 ta WTA Tour va 11 ITF juftlik chempioni unvonini qoʻlga kiritgan. U juftliklar boʻyicha dunyoda 1-oʻrinni egallagan. U oʻnta yirik unvonni qoʻlga kiritgan. 2010-yilgi Australian Open aralash juftlik chempionligini qoʻlga kiritib, Black Ochiq Erada aralash juftliklar boʻyicha faoliyatini yakunlagan uchinchi ayol tennischi boʻldi (Martina Navratilova va Daniela Hantuchovadan keyin). WTA Tour musobaqasida yakkalik bahslarida ham gʻalaba qozongan Black 1999-yil mart oyida yakkalik reytingida dunyoning 31-oʻrinini egalladi.

## Shaxsiy hayoti
Black Solsberi, Rodeziyada (hozirgi Zimbabve) Donald va Velia Black oilasida tugʻilgan. Uning otasi va katta akalari Wayne Black va Byron Black professional tennischilar edi.

2005-yil avgust oyida Blek oʻzining uzoq yillik sevgilisi, avstraliyalik fitnes murabbiyi Brett Stivensga turmushga chiqishini eʼlon qildi. Ularning oʻgʻli tennisdagi tanaffusdan keyin 2012-yilda tugʻilgan.

## Tennisdagi faoliyati
Cara oʻz faoliyati davomida ayollar oʻrtasidagi juftlik bahslarida besh marta „Katta dubulgʻa“ chempionligini qoʻlga kiritgan: Wimbledon chempionati 2004, 2005 va 2007; Australian Open 2007; va US Open 2008. U Elena Likhovtseva bilan 2000-yilgi US Open juftlik finaliga chiqdi. U shuningdek, ukasi Wayne bilan hamkorlikda „Katta dubulgʻa“ning aralash juftlik bahslarida beshta gʻoliblikni qoʻlga kiritdi: 2002-yilgi Fransiya ochiq chempionati va 2004-yilgi Wimbledon chempionatlari. U Leander Paes bilan hamkorlikda yana uchta chempionlikni qoʻlga kiritdi: 2008-yilgi AQSh ochiq chempionati, 2010-yilgi Avstraliya ochiq chempionati va 2010-yilgi Wimbledon chempionati.

2007-yilda Black Liezel Huber bilan sherik boʻldi. Ular 2007-yilgi Australian Open va Wimbledon musobaqalarida gʻolib boʻlishdi. Jamoa yil yakunida Katarina Srebotnik va Ai Sugiyama ustidan 5-7, 6-3 hisobida gʻalaba qozonib, birinchi raqamli jamoa sifatida yilni yakunladilar.

Black Zimbabveni 2008-yilda Pekinda boʻlib oʻtgan yozgi Olimpiya oʻyinlarida himoya qilgan. U 2008-yil 11-avgustda birinchi davrada ikkinchi raqam ostida saralangan serbiyalik Jelena Jankovićga yutqazib qoʻydi. U AQSh Ochiq chempionatining aralash juftlik bahslarida hindistonlik Leander Paes bilan birgalikda finalda Liezel Xuber va Jamie Murray ustidan gʻalaba qozondi.

## Faoliyat statistikasi

## Manbalar
Ostona Opera

**"Ostona Opera" Davlat opera va balet teatri** yoki **Ostona Opera** — Qozogʻistonning Ostona shahrida joylashgan opera va balet teatri.

## Tarixi
„Ostona Opera“ bevosita Prezidentning tashabbusi bilan qurilgan teatr. Uning qurilishini toʻgʻrisida ham Qozogʻiston Respublikasi Prezidenti N.Nazarboyev shaxsan nazoratida ushladi.

Aynan shu hafta teatr sahnasida 2012-yili 14-dekabrda eʼlon qilingan „Qozogʻiston — 2050“ strategiyasida Davlat boshligʻi:

„Biz davlat taraqqiyoti bosqichiga qadam qoʻydik, unda maʼnaviyat masalasi iqtisodiy va moddiy masalalardan kam emas. .“ Birinchi marta teatr pardasini ochish sharafi Mukan Toʻlebayevning „Birjon — Sara“ spektakliga nasib etdi. Bu yil bu buyuk qozoq bastakori tavalludining 100 yilligi nishonlanadi. „Ostona Opera“ rejissyori Toʻlegen Muhamedjanov qozoq xalqining madaniy merosiga aylangan ushbu ajoyib opera bilan ochilishi teatr uchun alohida sharaf ekanini tasdiqladi.

## Teatr haqida maʼlumot
„Ostona Operaning“ bosh sahnasining maydoni 935 kvadrat metr. Bosh sahnaning eni 21 metrni, chuqurligi 59 metr tashkil qiladi. „Oslodagi opera teatrining katta sahnasining kengligi bor-yoʻgʻi 16 metr, chuqurligi esa 40 metrni“ — deydi Muxtor Abrarovich.

Ostonadagi yangi teatrning qoʻshimcha ikki yonida sahna bor. Teatr jargonida „choʻntak“ deb ataladigan bu sahnalar kerak boʻlganda tayyor dekoratsiyalar bilan koʻchiriladi. Shunday qilib, u spektakllar tsiklining uzluksizligini taʼminlaydi. Shu tufayli „Ostona Opera“ eng murakkab spektakllarni sahnalashtirish imkoniyatiga ega boʻldi.

Sahna ostida, 12 metr chuqurlikda „pastki daraja“, yaʼni avtomatik boshqaruv tizimi bor mashinalar zali joylashgan.

"Bularning barchasi „Ostona Opera“ sahnasin dunyodagi eng bir texnik jihatdan jihozlangan sahnalarning qatoriga qoʻshadi", — dedi Madaniyat va axborot vaziri. Orkestr chuquri uchta stendda turadi. Ular turli darajalarda tartibga solingan va 120 ta musiqachini sigʻdira oladi.

„Ostona Opera“ zaliga 1 ming 250 tomoshabin sigʻadi. Uning parteri 450 tomoshabinga moʻljallangan. Asosiy zal ot taqasiga oʻxshash shaklga ega, „La Skala“sida dunyoning eng yaxshi opera teatrlari zaliga oʻxshash, bir necha qavatdan iborat, lekin milliy uslubda bezatilgan. Bunning tashqarisida, binoda 8 qoʻshimcha zal, 11 ta mashq zali, 250 oʻrinli kamera musiqa zali, matbuot zali va yana boshqa vazifalar uchun xonalar mavjud.

## Manbalar
Dimishq (Samarqand)

**Dimishq** — Samarqand shahridan gʻarbda (hozirgi Samarqand viloyati, Past Dargʻom tumani hududi) joylashgan qishloq.
## Tarixi
Dimishq qishlogʻi XIV asr oxirida Amir Temur tomonidan asos solinib, musulmonlarning eng yirik shahri boʻlmish Damashq sharafiga qoʻyilgan. Amir Temur qishloqda soʻfiylar uchun xonaqoh qurdirgan, Sharofiddin ALi Yazdiyning soʻzlariga koʻra, 1392-yilda Amir Temurning xotinlari qishloqga dam olish uchun toʻxtashgan.

1449-yil oktyabrida Dimishq qishlogʻi atrofida Mirzo Ulugʻbek va Abdulatif mirzo qoʻshinlari oʻrtasida jang boʻlib oʻtadi, jangda Ulugʻbek qoʻshini magʻlubiyatga uchraydi.

## Manbalar

## Adabiyotlar
*
Kim Mun-hwan

**Kim Mun Xwan** (1995-yil 1-avgustda tugʻilgan) — Janubiy Koreyalik professional futbolchi, K liga 1 klubi Jeonbuk Hyundai Motors va Janubiy Koreya terma jamoasida oʻng qanot himoyachisi sifatida oʻynaydi.

## Klubdagi faoliyati
Kim Chung-Ang universitetida futboli oʻynay boshlagan.

Kim Pusan IPark bilan 2017-yil 3-yanvarda shartnoma imzolagan. U oʻzining birinchi professional mavsumida „Busan“da muntazam ravishda asosiy tarkibda maydonga tushgan.

2018-yilda yangi murabbiy Choy Yun Kum qoʻl ostida Kim koʻproq qanot himoyasida oʻynagan. Ligada atigi 18 ta oʻyinda asosiy tarkibda tushganiga qaramay, mavsum oxirida u K ligasining 2-eng yaxshi oʻyinchisi deb topilgan. Keyingi yili Kim yangi murabbiy Cho Deok-je qoʻl ostida deyarli faqat oʻng qanot himoyasida oʻynagan. U jamoasi bilan K Liga 1 ga koʻtarilganda asosiy tarkibda oʻyin oʻtkazgan va ketma-ket ikkinchi mavsumda liganing eng yaxshi oʻyinchisi deb topilgan.

Kim Los-Angeles FC bilan 2021-yil 11-yanvarda shartnoma imzolagan.

2022-yilning 18-martida Kim K-liga 1 jamoasi Jeonbuk Hyundai Motorsga o‘tgan.

## Xalqaro faoliyati
2018-yilda Kim Koreya U-23 terma jamoasi safida 23 yoshgacha bo‘lgan futbolchilar o‘rtasidagi Osiyo chempionati va Osiyo o‘yinlarida ishtirok etgan. Koreya Osiyo oʻyinlarida gʻalaba qozongan. Gʻalaba tufayli Kim va uning jamoadoshlarini harbiy xizmatdan ozod etilgan.

Kimning oʻng qanot himoyachisidagi ajoyib oʻyinlari unga 2018-yil sentyabr oyida terma jamoa eshiklarini ochgan. U 7-sentabr kuni Kosta-Rika ustidan 2:0 hisobida g‘alaba qozongan o‘yinda zaxiradan maydonga tushgan va ilk asosiy tarkibdagi oʻyinini 2019-yil 16-yanvar kuni Xitoyga qarshi OFK Osiyo kubogida boshlagan.

## Klubdagi statistikasi

## Yutuqlari
**Janubiy Koreya U23**

* Osiyo oʻyinlari : 2018

**Individual**

* K liga 2 eng yaxshi 11 : 2018, 2019

## Manbalar
Andrés Vilches

**Andrés Alejandro Vilches Araneda** () — chililik futbolchi, „Unión La Calera“ klubi va Chili terma jamoasi hujumchisi, „Palestino“ klubida ijara asosida oʻynaydi.

## Jamoalardagi faoliyati
Andrés Vilches „Huachipato“ klubi tarbiyalanuvchisi hisoblanadi. 2010-yilning 23-oktabr kuni „Universidad de Concepción“ga qarshi oʻyinda u Chili Primerasida debyut qilgan. 2013-yil boshida Andrés Vilches oʻyin amaliyotiga ega boʻlishi uchun „Barnechea“ jamoasiga ijaraga berilgandi. 12-fevral kuni „Curicó Unido“ jamoasiga qarshi oʻyinda u Chili Primera B da debyut qilgan. Andrés Vilches mavsumning ikkinchi qismini „Deportes Valdivia“ klubida ijara asosida oʻtkazgan. 2014-yilning yozida u „Huachipato“jamoasiga qaytgan. 26-iyul kuni „Universidad de Concepcion“ga qarshi kechgan duelda Andrés Vilches jamoasi safidagi ilk golini urgan. Oʻsha yili u Boliviyaning „San José“, „Universidad Católica“ va Braziliyaning „São Paulo“ darvozalariga beshta gol urib, Sudamerikana kubogining eng yaxshi toʻpurari boʻlgan.

2015-yilning yozida Andrés Vilches Colo- Cologa koʻchib oʻtgan. 25-iyul kuni „Unión Española“ ga qarshi oʻyinda u yangi klubi safida debyut qilgan. 2016-yil 23-yanvarda „Audax Italiano“ga qarshi duelda Andrés Vilches Kolo-Kolo uchun birinchi golini urgan. Klub tarkibida u ikki marta chempionlikni qoʻlga kiritgan.

2018-yil boshida Andrés Vilches „Universidad Católica“ga ijaraga oʻtdi. 17-fevralda „Viña del Mardan“ „Everton“ga qarshi oʻyinda u yangi jamoasida debyut qilgan. 21-oktabr kuni „Universidad de Concepción“ga qarshi duelda Andrés Vilches „Universidad Catolica“ safida ilk golini urgan.

## Xalqaro karyerasi
2015-yil 29-yanvarda Andrés Vilches Chili terma jamoasi safida AQSh terma jamoasiga qarshi oʻrtoqlik oʻyinida debyut qildi.

## Statistikasi

## Yutuqlari
**Jamoaviy yutuqlari**

 **„<nowiki/>[[Colo-Colo|Colo-Colo]]<nowiki/>“**

* Chili chempioni (2 karra) — Apertura 2015, 2017
* 2016-yilgi Chili kubogi sohibi
* 2017-yilgi Chili Superkubogi sohibi

## Manbalar